Kishat paleokristiane në Kosovë

Kishat paleokristiane në Kosovë kanë qenë kisha të krishterimit të hershëm. Krishterimi në fillimet e tij ishte kudo religjion i përndjekur nga Perandoria Romake në shekujt e parë të përhapjes, ndonëse besimet e tjera ishin të lejuara. 

 Përmbledhje 
Të krishterët e parë i kryenin ritet në fshehtësi, kryesisht në hapësira të fshehta në tokë, të quajtura katakombe. Me pas filluan të ndërtohen kisha të vogla, ndonëse përndjekja e tyre vazhdoi. Gjendja ndryshoi me shpalljen e "Ediktit të Milanos" të vitit 313, kur u lejua dhe krishterimi. Rol vendimtar për shpalljen e këtij edikti, të njohur dhe si "Edikti i Tolerancës", luajti Konstantini i Madh, perandor romak me prejardhje nga Dardania. Pas këtij viti filloi përhapja e lirë e besimit të krishterë dhe nisën të ndërtohen kishat, të njohura me emrin bazilika dhe në historiografi njihen si kisha të krishterimit të hershëm (kisha paleokristiane). Në fazat e hershme u ndërtuan edhe objekte për pagëzim me pishina (baptistere), ku futeshin të rriturit e konventuar në të krishterë. Në Kosovë është mjaft e dendur prezenca e strukturave të arkitekturës paleokristiane, por këto nuk janë mjaft të studiuara.  Të tilla janë kishat (bazilikat) në Ulpianë, Paldenicë, Vërmicë, Korishë,  Vrellë, Nikadin, Kasterc,  Banjicë, Trubohoc, Dragolec,  Izbicë, Raqë, Lipovec, Harilaq, Miradi e Ulët, Lipjan, Reçak etj. Në vitin 2014 u zbulua në Ulpianë edhe baptisteri i parë i njohur në Kosovë.

 Shih edhe 
 Krishtërimi
 Feja në Kosovë
 Arkeologjia e Kosovës

 Referime 

Kategoria:Kisha paleokristiane në Kosovë